CELEX: 31983R2083
Language: el
Date: 1983-07-26 00:00:00
Title: Κανονισμός (ΕΟΚ) αριθ. 2083/83 της Επιτροπής της 26ης Ιουλίου 1983 περί τροποποιήσεως του κανονισμού (ΕΟΚ) αριθ. 1339/83 περί καθορισμού των τιμών αναγωγής των λεμονιών για την περίοδο εμπορίας 1983/84

Avis juridique important

|

31983R2083

Κανονισμός (ΕΟΚ) αριθ. 2083/83 της Επιτροπής της 26ης Ιουλίου 1983 περί τροποποιήσεως του κανονισμού (ΕΟΚ) αριθ. 1339/83 περί καθορισμού των τιμών αναγωγής των λεμονιών για την περίοδο εμπορίας 1983/84  

Επίσημη Εφημερίδα αριθ. L 203 της 27/07/1983 σ. 0019 - 0020

***** ΚΑΝΟΝΙΣΜΟΣ (ΕΟΚ) αριθ. 2083/83 ΤΗΣ ΕΠΙΤΡΟΠΗΣ  της 26ης Ιουλίου 1983  περί τροποποιήσεως του κανονισμού (ΕΟΚ) αριθ. 1339/83 περί καθορισμού των τιμών αναγωγής των λεμονιών για την περίοδο εμπορίας 1983/84  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 2004/83 (2), και ιδίως το άρθρο 27 παράγραφος 1,  Εκιτμώντας:  ότι, κατά το άρθρο 23 παράγραφος 1 του κανονισμού (ΕΟΚ) αριθ. 1035/72, καθορίζονται κατ' έτος, πριν από την έναρξη της περιόδου εμπορίας, τιμές αναγωγής που ισχύουν για όλη την Κοινότητα·  ότι, εν όψει της σπουαδιότητας της παραγωγής λεμονιών στην Κοινότητα, είναι αναγκαίο να καθορισθεί τιμή αναγωγής για το προϊόν αυτό·  ότι η εμπορία των λεμονιών που συγκομίζονται κατά τη διάρκεια μιας περιόδου, παρατείνεται από τον Ιούνιο μέχρι τον Μάιο του επόμενου έτους· ότι, κατά συνέπεια, πρέπει να καθορισθούν τιμές αναγωγής από την 1η Ιουνίου μέχρι τις 31 Μαΐου του επόμενου έτους·  ότι, για να ληφθούν υπόψη οι εποχιακές διαφορές των τιμών, πρέπει να διαιρεθεί η περίοδος εμπορίας σε περισσότερες περιόδους και να καθορισθεί τιμή αναγωγής για καθεμία απ' αυτές ·  ότι, για την περίοδο εμπορίας 1983/84, οι τιμές αναγωγής των λεμονιών καθορίστηκαν την Ιουνίου 1983 από τον κανονισμό (ΕΟΚ) αριθ. 1339/83 της Επιτροπής (3) σύμφωνα με το άρθρο 23 παράγραφος 2 του κανονισμού (ΕΟΚ) αριθ. 1035/72 εν ισχύι την ημερομηνία αυτή· ότι το εν λόγω άρθρο τροποποιήθηκε από τον κανονισμό (ΕΟΚ) αριθ. 2511/69 του Συμβουλίου (4), τροποποιηθέντος για τελευταία φορά από τον κανονισμό (ΕΟΚ) αριθ. 2004/83, ο οποίος διατηρεί για την περίοδο εμπορίας 1983/84, τις διατάξεις τις σχετικές με τον καθορισμό της χρηματικής αντιστάθμισης για την προηγούμενη περίοδο εμπορίας για το προϊόν αυτό· ότι, κατά συνέπεια, θα πρέπει να προσαρμοστεί ο υπολογισμός των τιμών αναγωγής που καθορίστηκαν για τα λεμόνια·  ότι, σύμφωνα με το άρθρο 23 παράγραφος 2 εδάφιο δεύτερο του κανονισμού (ΕΟΚ) αριθ. 1035/72, οι τιμές αναγωγής των λεμονιών καθορίζονται σε επίπεδο ίσο με εκείνο της προηγούμενης περιόδου, το οποίο προσαρμόζεται, ενδεχομένως, κατά ποσοστό ίσο κατ' ανώτατο όριο με τη διαφορά μεταξύ των ποσοστών, τα οποία εκφράζουν αντιστοίχως τη μεταβολή, σε σχέση με την προηγούμενη περίοδο, των τιμών βάσεως και αγοράς και των χρηματικών αντισταθμίσεων που προβλέπονται από τον κανονισμό (ΕΟΚ) αριθ. 2511/69 του Συμβουλίου·  ότι, για την περίοδο εμπορίας 1983/84, η χρηματική αντιστάθμιση καθορίσθηκε στο ίδιο επίπεδο με εκείνο της προηγούμενης περιόδου·  ότι συντρέχει, κατά συνέπεια, λόγος να αυξηθούν οι τιμές αναγωγής κατά το ίδιο ποσοστό με εκείνο που αυξήθηκαν οι τιμές βάσεως και εξαγοράς·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η παράγραφος 1 του κανονισμού (ΕΟΚ) αριθ. 1339/83 αντικαθίσταται από το εξής κείμενο:  «Για την περίοδο εμπορίας 1983/84, οι τιμές αναγωγής των νωπών λεμονιών που υπάγονται στη διάκριση ex 08.02 Γ του Κοινού Δασμολογίου, εκφρασμένες σε ECU ανά 100 χιλιόγραμμα καθαρού βάρους, καθορίζονται για τα προϊόντα της ποιοτικής κατηγορίας Ι όλων των μεγεθών, που προσφέρονται συσκευασμένα ως εξής:  Ιούνιος: 35,56  Ιούλιος: 39,41  Αύγουστος: 40,98  Σεπτέμβριος: 36,11  Οκτώβριος: 31,27  Νοέμβριος: 27,90  Δεκέμβριος: 28,72  Ιανουάριος: 30,25  Φεβρουάριος: 28,42  Μάρτιος: 29,04  Απρίλιος: 29,53  Μάιος: 32,43.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουνίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 26 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 198 της 21. 7. 1983, σ. 2.  (3) ΕΕ αριθ. L 139 της 28. 5. 1983, σ. 30.  (4) ΕΕ αριθ. L 318 της 18. 12. 1969, σ. 1.